ગાંધીનગર તા. ૧૭ : રાજયના શિક્ષણ વિભાગ દ્વારા શિક્ષકોને પ્રોત્‍સાહિત કરવા તાલુકા, જિલ્લા અને રાજય કક્ષાએ શ્રેષ્ઠ શિક્ષકોને અપાતા ‘શ્રેષ્ઠ શિક્ષક પારિતોષિક' પસંદગી માટેના માપદંડોમાં ફેરફાર કરાયા છે. સુધારેલા માપદંડોમાં શ્રેષ્ઠ શિક્ષક પુરસ્‍કાર માટે સરકારી પ્રાથમિક શાળાના શિક્ષકો-આચાર્યો માટે ગુણોત્‍સવમાં ઓછામાં ઓછા એ અથવા બી ગ્રેડ મેળવ્‍યા હોય તેવી શાળાઓના શિક્ષકો-આચાર્યો તેમજ માધ્‍યમિક-ઉચ્‍ચતર માધ્‍યમિક શિક્ષક માટે પોતાના વિષયનું બોર્ડનું પરિણામ જે વિભાગ માટે અરજી કરી હોય તેમાં છેલ્લા ત્રણ વર્ષમાં ૮૦ ટકાથી વધુ અને શાળાનું પરિણામ ૮૦ ટકાથી વધુ હોવું જોઈએ.